Ekskursioon toimus 25.-28. juunil 1996.a. 25. juuni hommikul  sõitsid laevaga Helsingisse 24 noorgeoloogi ja 7 nende juhendajat Tallinnast, Jürilt, Keilast, Pukast, Tartust, Pärnust ja Toilast. Sadamas võtsid neid vastu Helsingi noorte loodusmaja metoodikud, kellega Tallinna huvikeskuse "Telo" töötajatel oli kujunenud koostöö. Esmalt sõideti bussiga Vantaasse, kus teadussaavutuste näitusel tutvuti Soome aluskorra kivimite väljapanekuga (foto 12 - Soome aluspõhja kivimite väljapanek Vantaas). Seejärel majutati ekskursandid Meriharjul (Helsingi idapiiril) noorte peatuspaigas, kus oli organiseeritud ka nende toitlustamine. Õhtul läbiti 4 km pikkune õpperada.